જૂનાગઢ/ ખાંભા : ર૦૧૮નું આખુ વર્ષ જાણે કે વિશ્વ વિખ્યાત એશિયાઈ સિંહોના મૃત્યુનું વર્ષ એટલેકે એ ભવ્ય વન્ય પ્રાણીના ઘાતનું વર્ષ તરીકે યાદ રાખી શકાય…અથવા તો આ વર્ષને સિંહોના સતામણીના વર્ષ કે વારંવાર સિંહદર્શન માટે વાઈરલ થતા વિડીયોનું કમનસીબ વર્ષ પણ ગણવુ પડે તેવી સ્થિતિ વચ્ચે ૩૦ નવેમ્બર સુધીના સત્તાવાર આંકડા મુજબ ગિર ઉપરાંત ભાવનગર, રાજકોટ અને અમરેલી જિલ્લામાં મળી કુલ ૪પ રેન્જમાં વસતા ડાલામથ્થાઓમાંથી એક વર્ષમાં ૭૮ સિંહોના અને ત્યારબાદ છેલ્લા ડિસેમ્બર માસમાં ૧૭ ડિસેમ્બરની મધ્યરાત્રે ટ્રેનને પાટે કપાયેલા ૩ સિંહો સહિત કુલ પ સિંહોના મૃત્યુને ધ્યાનમાં લેતા એક વર્ષમાં કુલ ૮૩ સિંહોના મૃત્યુ થતા વનખાતું હરકતમાં આવી ગયુ છે અને એશિયાઈ સિંહોની વધુ કાળજી લેવા કેટલાક નોંધપાત્ર પગલાઓ ભરવામાં આવ્યા છે.